钦定古今图书集成/理学汇编/学行典/第103卷 > 《劝讲箴》赵师民
## 钦定古今图书集成/理学汇编/学行典/第103卷 > 《劝讲箴》赵师民

若帝之元，于稽古先。将以其道，格于皇天。格天如何？
谨徽旧典。“惟圣时宪，乃克尽善。在帝宅中”，亮章温雅。
将以其文，化成天下。化成如何，顺考正道。席上之珍，
兹惟国宝。天下有帝，体元刱制。非先圣之旧章，不足
以秉同文而执司契。宅中为市，以熭四方。非先圣之
遗法，不足以举大义而正国常。帝度其身，郁郁乎文
彰礼施乐，以副皇坟；帝出其言，穆穆厥声。含仁吐义，
式谐群情。自天降祥，我民既康。虞舜征苗，诞敷文德。
无谓宸居之至尊，而忽右文之为贵。岐昌造周，天经
地纬。无以承久之可替，乃谓迂阔而难行。先哲之言，
虽无老成；无讥鄙生之窭陋，而略愚儒之浅昧。先师
之谈，不以人废；无以世治之或殊，而谓陈言之可悔；
商弼之谏，事不师古；无玩岁月之其除，而谓寸阴之
已速。周王之戒，“惟日不足”，有以见世主之御图，或万
几纷然，不酌于古道，则风化有时而弗宣；有以见人
君之居极，或百度差忒，不断于古义，则权制有时而
弗克。昔令王之经世，必去害而称制，明主观其书，可
以效财成于万事；昔贤臣之事君，有谋猷而必陈。明
主观其书，可以示轨度于群伦。正朝之上，法宫之中，
非赞襄雅奥，不足以兴嗜欲于清躬；神丽之游；光明
之处，非启迪深厚，不足以立正事于古语。是故可以
上文，可以立武，可以奉天地，可以为宗主，匪止玩其
辞而释其诂，可以观道，可以对万物，可以临兆人，不
止明其旧而知其新。臣初闻始元之间，儒风寖还，待
问之臣，赐以清闲。臣复观永平之烈，经术未缺，群儒
议前，称制以决。桑干之后，来自幽陵，束发右衽，斯文
有承，虽则讲习，其文已敞。李唐之兴，贤君挺生。贞观
初治，开元既平，东壁群山，儒宗墨卿，侍从之臣，官有
佳名。在我太祖，神武披攘，亲驾辟雍，真儒“有光。有赫
太宗，文武并运。经臣师师，以承帝问。于穆真皇，讲求
多艺，以其人文，发为盛际。陛下即位，纂承天禄，肇开
二阁，以延儒服。西临迩英，北启延义。瞻仰皇明，弥纶
圣智。成天下之务，昔游焉而穆清；陈天下之谟，须于
兹而讲肄。帝坐甚明，天章不秘。愿以议道，愿以求治。
下臣执经，敢告”中侍